kardosdrur/scandi-wiki huggingface dataset:
Edward Higgins White

Edward Higgins White II (14. november 1930 i San Antonio, Texas – 27. januar 1967), var en amerikansk testpilot og astronaut.

Edward White gjorde historie da han som første amerikaner gennemførte en rumvandring fra rumskibet Gemini 4.

White døde i en katastrofal brand om bord på rumfartøjet Apollo 1, under en test på jorden. Branden dræbte alle tre astronauter om bord.

Hædersbevisninger efter sin død 
White blev tildelt the Congressional Space Medal of Honor 30 år efter sin død.

Sent i 1967 blev White æret med et amerikansk frimærke, selv om hans navn ikke blev nævnt. Frimærket viste hans rumvandring.

Den 27. januar 2004 besluttede NASA sig for at minde mandskabet på Apollo 1, ved at navngive tre marsbjerge nord for "Columbia Memorial Station" Apollo 1 Hills. De tre astronauter fik hver opkaldt et bjerg efter sig: Grissom Hill, Chaffee Hill og White Hill. Den Internationale Astronomiske Union har endnu ikke officielt bekræftet navnene på disse bjerge.

Referencer

Eksterne henvisninger 

 NASAs biografi om White 

Astronauter fra USA
Gemini-programmet
Apollo-programmet
Omkomne ved rumfart
Husband Hill

Husband Hill er et af bjergene i Columbia Hills i Gusev-krateret på Mars. Det blev opkaldt til ære for astronauten Rick D. Husband, en astronaut om bord på rumfærgen Columbia der forulykkede i 2003.

I 2005 klatrede Spirit, som led i udforskingen af Gusev-krateret til tops på Husband Hill. På køreturen derop lavede roveren flere undersøgelser, bl.a en jordprøve (Paso Robles) som indeholdt de største forekomster af salt der nogensinde er fundet på Mars. Prøven indeholdt også store mængder af fosfor. Salt-mængden var endnu en indikation på vand på den røde planet. Mars-roveren nåede toppen 22. august 2005 og begyndte nedstigningen 25. september 2005, efter at have brugt næsten 2 måneder til at udforske toppen og tage billeder af områdene omkring bjerget.

Se også 
Columbia Hills
Larry's Lookout

Eksterne henvisninger
 Official Mars Rovers site
 The summit of Husband Hill (panoramic image)

Mars
Bjerge
Brancheforeningen for Industriel Automation

Brancheforeningen for Industriel Automation (BIA) en dansk forening hvis formål er at samle danske virksomheder inden for industriel automation og at udbrede kendskabet til den teknologiske udvikling inden for branchen samt varetage medlemmernes fælles interesser.

Ekstern henvisning
Foreningens hjemmeside 

Brancheforeninger i Danmark
Foreninger fra Danmark
Automatik
Rick D. Husband

Richard Douglas Husband (12. juli 1957 – 1. februar 2003) var en amerikansk testpilot, astronaut og oberst i det amerikanske luftvåben. Han blev udvalgt som astronaut i "The NASA Group 15", i 1994. Han deltog i to rumflyvninger, første gang på STS-96, i 1999, som pilot. 

Hans anden rumfærd var den tragiske mission STS-107 (også kaldet Columbia-ulykken), som endte med at rumfærgen Columbia desintegrerede ved genindtrædelsen i jordens atmosfære, hvorved Husband og de seks andre astronauter om bord omkom.

Husband Hill, der er en del af bjergene Columbia Hills på Mars er opkaldt efter ham.

Astronauter fra USA
Omkomne ved rumfart
McLaren

McLaren Racing er et britisk motorsportsteam, som holder til i Woking, Surrey, i England. Det blev grundlagt af Bruce McLaren (1937-1970). McLaren er først og fremmest kendt som en af de mest succesfulde konstruktører i F1, men har også deltaget i IndyCar, Can-Am, 24 timersløbet i Le Mans.

Teamets nuværende navn er McLaren Mercedes, og er en del af McLaren Racing, som igen er en del af McLaren Group 

Efter to skuffende sæsoner fortsatte de dårlige resultater og problemer med holdbarhed af motoren i 2017 sæsonen og i september blev det offentliggjort at McLaren fra 2021 sæsonen ikke længere ville samarbejde med Renualt, men fremover vil benytte motorer fra Mercedes AMG . 

Igennem en længere årrække var Ron Dennis teamchef, men han blev i sommeren 2017 købt ud af foretagendet i en større handel. Dennis var teamchef igennem 37 år, og fratrådte samtidigt sin post i den bestyrelse, som han et år tidligere var blevet tvunget til at fratræde som formand for. 

I 1990 grundlage de McLaren Cars for at producere og markedsføre personbiler, baseret på teamets racingerfaringer.

Fra 1974 til 1996 var McLarens titelsponsor Marlboro, og fra 1997 til 2005 var deres titelsponsor West, en tysk tobak.

Fra 2007 til 2013 var McLarens titelsponsor Vodafone.

Fra 2015 til 2017 kørte McLaren med Honda-motor.

Fra 2018 til 2020 kørte McLaren med Renualt motor

Fra 2021 skiftede McLaren igen til Mercedes motor

McLarens 2015-sæson var en skuffende start for dem, da de havde problemer med deres bil og motor flere gange i vintertesten og i træninger. De blev elimineret fra første kvalifikationsrunde fra Australien, og Jenson Button var sidst i løbet. I Malaysia var de igen elimineret af Q1 og i løbet udgik de begge McLaren-biler. De blev elimineret igen i Q1 i Kina men begge Button og Alonso kunne nå målstregen. Alonso var 12. plads og Button 13. plads, men Button havde en time-penalty og var klassificeret 14. plads. I Bahrain nåede de den anden kvalifikationsrunde, da Alonso var niendehurtigst i Q1 og så kvalificerede han 14. plads i Q2. Button kunne ikke starte løbet og Alonso var 11. plads i løbet foran 6 biler.

Kørere siden 1996 
1996-2001: Mika Häkkinen, David Coulthard
2002-2004: David Coulthard, Kimi Räikkönen
2005: Kimi Räikkönen, Juan Pablo Montoya
2006: Kimi Räikkönen, Juan Pablo Montoya, Pedro de la Rosa
2007: Fernando Alonso, Lewis Hamilton
2008-2009: Heikki Kovalainen, Lewis Hamilton
2010-2012: Jenson Button, Lewis Hamilton
2013: Jenson Button, Sergio Pérez
2014: Jenson Button, Kevin Magnussen
2015: Jenson Button, Fernando Alonso, Kevin Magnussen
2016: Jenson Button, Fernando Alonso
2017-2018: Fernando Alonso, Stoffel Vandoorne
2019-2020: Carlos Sainz Jr., Lando Norris
2021 Daniel Ricciardo, Lando Norris

Kørere som er blevet verdensmester for McLaren 
1974:  Emerson Fittipaldi
1976:  James Hunt
1984:  Niki Lauda
1985-1986:  Alain Prost
1988:  Ayrton Senna
1989:  Alain Prost
1990-1991:  Ayrton Senna
1998-1999:  Mika Häkkinen
2008:  Lewis Hamilton

Referencer

Eksterne henvisninger 

 Officielle hjemmeside

Formel 1-konstruktører
Etableret i 1963
McLaren Automotive

McLaren er et bilmærke, ejet af McLaren Cars, en del af McLaren group. Bilproducenten McLaren Cars blev stiftet i 1990 for at producere gadebiler baseret på Formel 1-teknologi. De samarbejder med Formel 1-holdet Team McLaren, som også er en del af McLaren Group.

Modeller 
De har en egen model, kaldt McLaren F1, og en model baseret på Mercedes-Benz SLR som de har udviklet i samarbejde med Mercedes-Benz. En model kører i Danmark

Eksterne links 
 Officielle hjemmeside 

Bilproducenter fra Storbritannien
Etableret i 1990
Bilmærker
Renault F1

Renault F1 er en Formel 1-konstruktør som debuterede i 1977, og som var meget inde i F1 i slutningen af 1970'erne og begyndelsen af 1980'erne. Renault var tilbage i Formel 1 i 2002 efter at have købt Benetton. Efter 2010 var de taget over af Lotus F1, men deres navn blev omdøbt til Lotus Renault GP i 2011, og så til Lotus F1 Team i 2012.

Den 3. december 2015 bekræftede Renault at de havde købt Lotus F1 Team. Den 3. februar 2016 havde de bekræftet Kevin Magnussen og Jolyon Palmer som kørere, Esteban Ocon som reservekører, Carmen Jordá som udviklingskører. Deres kørerakademi er Oliver Rowland, Jack Aitken, Louis Delétraz og Kevin Jorg. Bob Bell fra Mercedes bliver holdets nye chief technical officer og Frédéric Vasseur fra ART Grand Prix bliver holdets nye racerdirektør.

Renault F1 har sin base i Oxfordshire i England hvor man arbejder med udvikling og produktion af chassis og koordination. Holdets franske base ligger i Viry-Châtillon, og er hovedansvarlig for udvikling og bygning af motorer.

Renault F1 vandt konstruktørmesterskabet i Formel 1 både i 2005 og 2006. Begge disse sæsoner sikrede Fernando Alonso sig titlen i kørermesterskabet.

Renault blev omdøbt til Alpine F1 Team før 2021 sæsonen.

Formel 1 kørere og resultater

Kørere som er blevet verdensmester for Renault 
 2005:  Fernando Alonso
 2006:  Fernando Alonso

Eksterne henvisninger 

 Renault F1 Team's officielle hjemmeside

Noter 

F1
Formel 1-konstruktører
Etableret i 1977
Valdas Adamkus

Valdas Adamkus (født Voldemaras Adamkevičius, 3. november 1926) var Litauens præsident fra 12. juli 2004 til 12. juli 2009. Han var også præsident i perioden fra 1998 til 2003, men tabte ved præsidentvalget i 2003 til Rolandas Paksas, som blev afsat pga. korruption. Herefter stillede Adamkus igen op til præsidentvalget – og vandt.

Adamkus har boet i USA fra 1949 til 1997, året før han første gang blev valgt til præsident i Litauen. I USA arbejdede han i 27 år for den amerikanske forbundsregerings miljøbeskyttelsesagentur EPA indtil sin pension i 1997, hvorefter han flyttede tilbage til Litauen. Han er ikke medlem af noget politisk parti, men da han boede i USA, var han republikaner.

Eksterne henvisninger 

 Officiel hjemmeside for Litauens præsidentembede 

Litauens præsidenter
Personer fra Kaunas
Storkors af Frelserens Orden
Storkors af Sankt Olavs Orden
Storkors med kæde af Den Italienske Republiks Fortjenstorden
Johann Wolfgang Döbereiner

Johann Wolfgang Döbereiner (født 13. december 1780 i Hof, død 24. marts 1849 i Jena) var en tysk kemiker.

Döbereiner var først farmaceut, derpå ejer af en kemisk fabrik og til sidst professor i kemi, farmaci og teknologi i Jena. Han opdagede den egenskab hos platinet, at det især i finfordelt tilstand formår at fortætte brint og ilt på sin overflade, hvorved det bliver glødende og antænder brinten. På denne egenskab hos platinsvamp beror Döbereiners fyrtøj.

Döbereiner opdagede luftarternes diffusion og fandt den forbedrede form for Daniells hygrometer, som nu fører Regnaults navn. Han var en virksom kemisk forfatter. Den tyske forfatter Goethe var Döbereiners gode ven og overværede hans ugentlige forelæsninger, Döbereiners teorier om kemisk affinitet førte til Goethes berømte skrift fra 1809 Die Wahlverwandtschaften.

Döbereiners arbejde med grundstoffer førte til at han opdagede ligheder med forskellige grundstoffer, således opdagede han at for Li, Na og K havde mærkelig sammenlighed. Med denne opdagelse var grunden lagt til Det periodiske system, Döbereiner krediteres ofte for opdagelsen af Det periodiske system.

Kilder 
 

Kemikere fra Tyskland
Ansatte ved Jena Universitet
Faglitterære forfattere fra Tyskland
Tyskere i 1700-tallet
Tyskere i 1800-tallet
Salmonsens
Medlemmer af Det Preussiske Videnskabsakademi
Medlemmer af Bayerische Akademie der Wissenschaften
Hajji Fîruz

Hajji Fîruz eller Hajji Piruz er Nowruz' traditionelle forårsbebuder.

Han er en karakter med ansigtet malet sort, klædt i rødt tøj og bærer filthat.

Han spiller på en tamburin og synger haji firuze, sali ye ruze (Det er Hajji Firuz tid, det sker en gang om året).

Folk af alle aldre samler sig rundt om ham og hans trup med musikere og lytter til dem, der spiller tromme, saz og kamancheh.

Kultur i Iran
Samanu

Samanu (Persisk:سمنو), Samanak (Persisk:سمنک) eller Sumalak er en speciel sød ret lavet af hvedekim, som forberedes til Nowruz. Kvinder holder en speciel fest for retten i løbet af aftenen til daggry, mens de synger en speciel sang: Samanak dar Josh o mā Kafcha zanem – Degarān dar Khwāb o mā Dafcha zanem. 

I Afghanistan og Tadsjikistan synger de Samanak dar Jūsh o mā Kafcha zanēm – Dīgarān dar Khwāb o mā Dafcha zanēm.

Desserter
Rasmus Raskkollegiet

Rasmus Raskkollegiet er med sine 548 lejemål og ca. 640 beboere det største kollegium i Odense. De første boliger blev taget i brug i 1973.

Kollegiet har en lang række fælles faciliteter både inden- og udendørs. Bl.a. Beachvolley-bane, bålplads, sauna og motionsrum.

Det fælles samlingspunkt for kollegianerne er Baren, der er drevet af beboerne selv, og som er åben alle ugens dage.

Kollegier i Odense
Etableret i 1973
Nocturno Culto

Nocturno Culto (født Ted Skjellum i 1972) er en norsk musiker, bedst kendt for hans position som vokalist, lead guitarist og delvis bassist (delt med Fenriz) i black metal-bandet Darkthrone. Han sluttede sig til bandet i 1989 og arbejder på nuværende tidspunkt også som skolelærer i Norge. I 1996 til 1997 spillede han også guitar i bandet Satyricon under navnet Kveldulv.

Eksterne henvisninger 
 Darkthrones officielle hjemmeside 
 

Musikere fra Norge
Grundskolelærere
La

LA, La, lA og la kan betyde:

LA 
 ISO 3166-koden og NATO-koden for landet Laos
 Forkortelse og synonym for byen Los Angeles
 Forkortelse for partiet Liberal Alliance
 Landsorganisationen af Arbejdsledige
 På Wikipedia står LA for Lovende Artikler
 Dette er også cigaretter i både blå, rød og grøn

La 
 Kemisk symbol for grundstoffet lantan (atomnr. 57)

la 
 I solmisation er la den sjette tone (svarende til A i en C-dur-skala)
 ISO 639-koden for sproget latin
Peter Andersen (trommeslager)

Peter Andersen (født den 4. februar 1962 i Lyngby Sogn) var trommeslager i Shu-bi-dua.

Inden han blev en del af Shu-bi-dua spillede han i flere forskellige bands: King Carrot, Jacob Groth Band, Imitations, Finn og de fem fejl, Danseorkestret, Horn I/S, Henrik Strube Band, Billy Cross Band og Led Zeppelin Jam. Peter har også været med på flere pladeproduktioner ud over Shu-bi-dua, bl.a. som sanger på Maria Stenz' 24 Julesange.

Diskografi 

 Shu-bi-dua 13, 1992
 Shu-bi-dua 14, 1993
 Shu-bi-40, 1993
 Shu-bi-dua 15, 1995
 Shu-bi-du@ 16, 1997
 Shu-bi-dua 17, 2000
 Shu-bi-dua 18, 2005

Eksterne henvisninger 
 Biografi  på shubidua.nu
 

Trommeslagere fra Danmark
Shu-bi-dua
Danseorkestret
Frank Ramsey

Frank Plumpton Ramsey (født 22. februar 1903, død 19. januar 1930) var en britisk matematiker, logiker, filosof og økonom.

Ramsey fødtes i Cambridge, hvor hans far var vicerektor for Magdelene College. 1915 indledte han studier ved Winchester College i Hampshire og vendte tilbage derfra 1920 med et stipendium til Cambridge for at studere matematik ved Trinity College. Disse studier afsluttedes 1923.

Skønt Ramseys hovedemne var matematik, blev han efterhånden mere interesseret i filosofiske spørgsmål; og ikke mindst i filosofiske spørgsmål som havde en tilknytning til logikken og matematikken. Den analytiske filosofi, som i stor udstrækning var udviklet af filosoffer med en logisk-matematisk baggrund, som Gottlob Frege og Bertrand Russell passede således Ramsey som hånd i handske.

Et analytisk-filosofisk værk som havde en stor indflydelse på Ramsey var Ludwig Wittgensteins Tractatus Logico-Philosophicus. Denne bog intresserede Ramsey så meget at han 1923 rejste til Østrig for at træffe Wittgenstein, som på denne tid havde sluttet med at arbejde som filosof, og arbejdede i stedet som folkeskolelærer i en lille by, eftersom han mente at have "i det væsentlige løst [filosofiens] problem" med sin Tractatus. Ramsey, som foruden en enestående intelligens også havde et åbent sind, lykkedes dog at overbevise Wittgenstein om at det ikke var tilfældet, og så småt begyndte Wittgenstein at deltage i visse af Wienerkredsens møder. Senere, 1929, vendte Wittgenstein helt og fuldt tilbage til den akademiske filosofi, i høj grad takket være Ramsey, da han fik en professorsstol ved Cambridge.

Efter at Ramsey vendte tilbage til England 1924 fik han et stipendium og kunne begynde at arbejde som forsker og lærer ("fellow"). På den tid indledtes hans strålende akademiske karriere med publikationer inden for en række områder.

Eksterne henvisninger 
 Kort biografi 

Personer fra Cambridge
Matematikere fra Storbritannien
Filosoffer fra Storbritannien
Økonomer fra Storbritannien
Briter i 1900-tallet
Lande rangordnet efter indkomstfordeling

Lande rangordnet efter indkomstfordeling er baseret på Gini-koefficienter. Jo højere Ginikoefficient, desto mere ulige er indkomstfordelingen. Gini-koefficienten er Gini-indekset divideret med 100. En talværdi på 100 (Gini-indeks) eller 1 (Gini-koefficient) repræsenterer den mest skæve fordeling (f.eks. af indkomster), der er mulig. En talværdi på 0 udgør den mest lige fordeling, der er mulig. Gini-indekset er således et samlet udtryk for indkomstulighed i et samfund, målt som procentandel af den maksimale ulighed.

En række forskellige organisationer opgør uligheden i indkomstfordelingen, såvel i enkeltlande som Danmark som internationalt (se nærmere under Indkomstfordeling). Eurostat, OECD og Verdensbanken laver således internationale sammenligninger baseret på opgørelser af Gini-koefficienten.

EU-landene rangordnet efter indkomstfordeling 

EU's statistiske organisation Eurostat offentliggør hvert år Gini-indekset for den disponible indkomst for medlemslandene. I tabellen er vist rangordningen for 2015. Danmark var i 2001 sammen med Slovenien det mest lige land blandt de undersøgte medlemslande med et Gini-indeks på 22, men befinder sig i 2015 på en niendeplads med et Gini-indeks på 27,4. Gennemsnittet for Gini-indekset for alle EU's 28 medlemslande var 31,0 i 2015.

Global rangordning af lande efter indkomstfordeling 

En mere fuldstændig fortegnelse af verdens lande, rangeret efter uligheden i den nationale indkomstfordeling, offentliggøres af FN's udviklingsorganisation UNDP. Dataene heri kommer fra Verdensbanken. Landene i tabellen er nummereret efter deres indbyrdes placering i UNDP's Inequality-adjusted Human Development Index ("ulighedsjusteret indeks for menneskelig udvikling") (IHDI). Uligheden i indkomstfordelingen er opgjort ud fra tre forskellige ulighedsmål. Udover Gini-indekset er det kvintilforholdet, dvs. hvor mange gange større indkomsten hos den rigeste femtedel af befolkningen er i forhold til den fattigste femtedels indkomst, og det såkaldte Palmaforhold, der måler indkomsten hos den rigeste tiendedel af befolkningen i forhold til de fattigste 40 procents indkomster. Det er opkaldt efter den chilenske økonom Gabriel Palma, der fandt, at middelklassens indkomster stort set altid udgjorde omkring halvdelen af et lands bruttonationalindkomst, mens den anden halvdel blev delt mellem de rigeste 10 % og de fattigste 40 %, men den indbyrdes andel for hver af de sidstnævnte to grupper varierede meget fra land til land.

Ifølge denne undersøgelse var Danmark i perioden 2010-15 det 16. mest lige land i verden, målt på Gini-indeksets størrelse.

Se også 
 Økonomisk ulighed
 Indkomstfordeling
 Danmarks økonomi
 Fordelingspolitik

Kilder

Eksterne henvisninger 
 Økonomi- og indenrigsministeriet: Fordeling og incitamenter 2017. 
 De Økonomiske Råd (2016): Indkomst- og formuefordeling. Kapitel V i Dansk Økonomi, efterår 2016. København.
 Arbejderbevægelsens Erhvervsråd: Fordeling & levevilkår 2017.
 OECD (2011): Divided We Stand: Why Inequality Keeps Rising.
 OECD (2015): In It Together: Why Less Inequality Benefits All.

Nationaløkonomi
Internationale ranglister
Ungarns fodboldlandshold

Ungarns fodboldlandshold er Ungarns nationale fodboldhold, og er administreret af Ungarns fodboldforbund. Det ungarske fodboldforbund blev stiftet i 1901, og blev medlem af FIFA i 1906. Det er et berømt og traditionsrigt landshold, som var en af en af verdens bedste fodboldnationer op gennem 1950'erne, hvor det ungarske landshold med Ferenc Puskás i spidsen stod for en ny innovativ fodboldstil. Landet har kvalificeret sig til 9 VM-slutrunder, men holdet har ikke formået i nyere tid at leve op til storhedstiderne. Således var EM i 2021 den første større turnering Ungarn deltog i siden 1986. Ungarns hjemmebane er Puskás Ferenc Stadion i Budapest.

Rekorder 
 Tabende finalist i VM i 1938 og 1954. 
 Bedste resultat i EM: Nr. 3 i 1964.

VM-resultater

EM-resultater

Referencer

Noter

Litteratur 
 Olsen, Egil Roger (2002): DRILLOS VERDEN.  Kagge Forlag AS, OSLO.

Eksterne henvisninger 
  FIFAs profil om Ungarn 
  Oversigt over ungarske spillere med flest landskampe og mål (RSSSF)
  Oversigt over ungarske landstrænere(RSSSF)
Warnow

Warnow er en flod i den tyske delstat Mecklenburg-Vorpommern i Tyskland. Den løber ud i Østersøen nær byen Rostock. Den har sit udspring 10 km nord for Parchim i den vestlige del af Mecklenburgische Seenplatte. Den løber nordpå gennem byerne Sternberg, Bützow og Schwaan, før den når Rostock. 

I 2003 blev den første tyske bomvej, Warnowtunnel, åbnet; den knytter Rostock til den vestlige bred af floden.

Østersøens afvandingsområde
Floder i Mecklenburg-Vorpommern
Recknitz

Recknitz er en flod i den tyske delstat Mecklenburg-Vorpommern. Recknitzdalen strækker sig helt op til højderne ved Glasewitz nær Güstrow. Floden har ikke noget entydigt udspring, men dannes af flere bække og småfloder. Bækkene Schaalbeke og Pludderbach løber forskellige veje mellem Liessow og Laage, men det meste af vandet løber nordover i Recknitz, mens en mindre del, kaldet Augraben, løber sydover til floden Nebel.

Recknitz er på strækningen fra Ribnitz-Damgarten til Bad Sülze den historiske grænse mellem Mecklenburg og Pommern.

I de seneste år har man gjort flere tiltag for at føre flodløbet tilbage til sin naturlige tilstand, hvilket skal gøre området mere attraktivt for turister, samt forbedre biodiversiteten i og langs floden. Langs en strækning af 30 km er tre områder erklæret for beskyttet område.

Recknitz er 72 km lang og har udløb i lagunen Saaler Bodden nær Ribnitz-Damgarten og via Darß-Zingster Boddenkette videre ud i  Østersøen.

Eksterne henvisninger

Mecklenburg-Vorpommern Maritim  om Recknitz og Trebel 
Projektbeskrivelse for restaureringen 

Floder i Mecklenburg-Vorpommern
Jens Smedegaard

Jens Oluf Smedegaard Hansen (født 16. juni 1957 i Aalborg) er en tidligere dansk sprinter.

Karriere 
Han stillede i starten af sin karriere op for Ringsted IF (-1976), senere for Glostrup IC (1977-1980) og sidst i sin karriere for Sparta (1981-). 
Han havde i mange år de danske rekorder i to løbediscipliner 200 meter (20,52 sekunder, sat i 1979, slået af Simon Hansen i 2021) og 400 meter (45,89 sekunder, sat i 1980, slået i 2013 af Nick Ekelund-Arenander). 

Jens Smedegaard Hansen havde også den danske rekord på 100 meter med 10,56, en rekord han satte i 1981.

Jens Smedegaard Hansen deltog på 400 meter ved OL 1980 i Moskva, hvor han i indledende heat løb 47,01 og med en fjerdeplads i sit heat kvalificerede sig til kvartfinalen. Her satte han sin danske rekord på 45,89, hvilket rakte til en tredjeplads og gav adgang til semifinalen. Her løb han på 47,00, hvilket gav en syvendeplads og ikke adgang til finalen. 

Gennem sin karriere vandt han tolv individuelle danske mesterskaber. Jens Smedegaard Hansen blev 1975 kåret til "Årets fund" af Politiken.

Internationale mesterskaber 
 1980 OL 400 meter: 45,89 s
 1978 EM 400 meter: 47,35 s

Internationale ungdomsmesterskaber 
 1975 JEM 100 meter: 15. plads, 11,08 s
 1975 JEM 200 meter: 15. plads, 22,34 s

Danske mesterskaber 
  1983 400 meter:  47,43 s 
  1981 100 meter:  10,56 s
  1980 100 meter:  10,70 s
  1980 200 meter:  21,99 s 
  1980 400 meter:  48,82 s
  1980 4 x 100 meter: 42,59 s 
  1979 100 meter:  10,81 s
  1979 200 meter:  21,28 s
  1979 400 meter:  47,90 s 
  1979 60 meter inde:  6,8 s 
  1977 100 meter:  10,91 s 
  1977 200 meter:  21,69 s
  1977 4 x 100 meter: 42,82 s 
  1975 100 meter:  10,74 s
  1975 200 meter:  22,08 s

Listen er ikke komplet; stafetmedaljer med Sparta savnes.

Danske rekorder 
 200 meter: 20,52 (+1,8 m/s), Mexico City 12. september 1979 
 400 meter: 45,89, OL 1980 Moskva, 28 juli 1980 (kvartfinale)

Ungsenior-rekorder
 200 meter: 20,52 (+1,8 m/s), Mexico City 12. september 1979 
400 meter: 46,32, 8.september 1979

Referencer

Eksterne henvisninger 
 </ref>
 Jens Smedegaard (i rød trøje- nr 145) danske rekord på 20,52 fra Mexico City 1979 I/II
 www.youtube.com Jens Smedegaard (i rød trøje, nr 145. "Side om side" med Menea. / www.youtube.com

Sprintere fra Danmark
Danske OL-deltagere i atletik
Atleter fra Sparta Atletik
Atleter fra Glostrup IC
Atleter fra Ringsted IF
Personer fra Aalborg
Årets fund i dansk idræt
Deltagere for Danmark ved sommer-OL 1980